Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam “ Grozījumi** **Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi"”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | | 4 | 5 | 6 |
|  |  |  |  | |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums:  24.04.2020. – 30.04.2020. - Elektroniskā saskaņošana  06.05.2020. – 08.05.2020. - Elektroniskā saskaņošana |  |
|  |  |
| Saskaņošanas dalībnieki: | Tieslietu ministrija, Finanšu ministrija, Ekonomikas ministrija, Valsts kanceleja |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija, Valsts kanceleja |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | | 4 | 5 |
|  | **Valsts kanceleja** | | | | | |
|  | **16.04.2020.** | | | | | |
| 11. | 1.4.izteikt 22. punktu šādā redakcijā:  “22. Sēklaudzētājs sēklu ieguves gadā līdz 25. maijam iesniedz Valsts augu aizsardzības dienestā sēklaudzēšanas lauku apskates iesniegumu (turpmāk – lauku apskates iesniegums) saskaņā ar šo noteikumu 4. pielikumu. Ja attiecīgais sēklaudzēšanas lauks ir pieteikts valsts vai Eiropas Savienības tiešajam atbalstam, sēklaudzētājs:  22.1. iesniegumu lauku apskatei iesniedz pēc attiecīgā iesnieguma iesniegšanas atbalsta saņemšanai;  22.2. abos iesniegumos norāda vienādu informāciju par attiecīgo sēklaudzēšanas lauku.”; | | Noteikumu projekta 1.4. punkts paredz to, ka sēklaudzētājs, kas vēlas pieteikt sēklaudzēšanas lauku apskatei, kurš vienlaikus ir pieteikts valsts vai Eiropas Savienības atbalsta saņemšanai, iesniedz divus iesniegumus (vienu Lauku atbalsta dienestā, otru – Valsts augu aizsardzības dienestā). Saskaņā ar noteikumu projektu "abos iesniegumos norāda vienādu informāciju par attiecīgo sēklaudzēšanas lauku". Lūdzam skaidrot, vai iesniegumos norādāmā informācija ir identiska un vai ir iespējams apvienot informācijas sniegšanu šādos gadījumos (piemēram, iesniegumā atbalsta saņemšanai papildus pieteikt arī lauku apskati). No šī brīža redakcijas nav saprotams, kāpēc personai jāsniedz viena un tā pati informācija divreiz. Vēršam uzmanību, Valsts pārvaldes iekārtas likuma 10. panta astotā daļa nosaka, ka valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. | | **Ņemts vērā.**  Lauku atbalsta dienestā (turpmāk – LAD) un dienestā iesniedzamie iesniegumi ir pilnīgi atšķirīgi un nav identiski. Iesniegumiem ir atšķirīgi iesniegšanas mērķi un iesniedzamā informācija, tāpēc tie nav apvienojami vienā iesniegumā.  LAD persona iesniedz iesniegumu platību maksājumiem, atzīmējot arī visu veidu atbalstu, ko tā vēlas saņemt (piemēram, atbalstu par proteīnaugiem, par miežiem), tostarp brīvprātīgu saistīto atbalstu par sēklām. LAD iesniegumā persona norāda informāciju par visu apsaimnieko platību, ietverot bloka un lauka numurus, platību (ha), audzētās sugas, to izmantošanas mērķi utt. Abos iesniegumos kopīga ir tikai informācija par konkrētu sēklaudzēšanas lauku un platību, un tā ir neliela daļa no kopējās informācijas, kas jānorāda LAD iesniegumā. Dienestā persona iesniedz iesniegumu sēklaudzēšanas lauka apskatei, norādot tajā informāciju par izsēto sēklu (suga, šķirne, kategorija, sēklu daudzums), par priekšaugiem, par lauku vēsturi, par sēklu izcelsmi apliecinošiem dokumentiem, kā arī par sēklaudzēšanas lauku (šai informācijai ir jābūt vienādai LAD un dienesta iesniegumos).  Vispirms iesniegums ir jāiesniedz LAD, jo tajā būs atspoguļota faktiskā informācija par visam platībām, arī par sēklaudzēšanas platībām, norādot konkrētu lauka numuru un platību (ha). | 1.4. izteikt 22. punktu šādā redakcijā:  “22. Sēklaudzētājs sēklu ieguves gadā līdz 25. maijam iesniedz Valsts augu aizsardzības dienestā sēklaudzēšanas lauku apskates iesniegumu (turpmāk – lauku apskates iesniegums) saskaņā ar šo noteikumu 4. pielikumu. Ja attiecīgais sēklaudzēšanas lauks ir pieteikts valsts vai Eiropas Savienības tiešajam atbalstam, sēklaudzētājs:  22.1. iesniegumu lauku apskatei iesniedz pēc attiecīgā iesnieguma iesniegšanas atbalsta saņemšanai;  22.2. identisko informāciju par attiecīgo sēklaudzēšanas lauku abos iesniegumos norāda vienādi.” |
| 2. | 1.45.papildināt noteikumus ar 123. un 124. punktu šādā redakcijā:  “123. Par 2020. gadā paredzētajām sēklaudzēšanas lauku apskatēm sēklaudzētājs iesniegumu Valsts augu aizsardzības dienestā iesniedz līdz 2020. gada 1. jūnijam.  124. Sēklu partijām, kurām līdz 2020. gada 31. maijam izsniegts sēklu sertifikāts un pārskats "Sēklu novērtēšanas rezultāti", sēklu sertifikāts ir derīgs līdz attiecīgās sēklu partijas iztirgošanai, bet pārskats "Sēklu novērtēšanas rezultāti" – no izsniegšanas datuma līdz nākamajai atkārtotajai sēklu kvalitātes pārbaudei.” | | Ņemot vērā ārkārtas situācijas pagarināšanu līdz š.g. 12. maijam saistībā ar Covid-19, kā arī paredzēto noteikumu projekta spēkā stāšanās laiku – š.g. 1. jūnijs, aicinām atkārtoti izvērtēt noteikumu projektā minēto termiņu samērīgumu informācijas sniegšanai. Piemēram, noteikumu projekta 1.45. punktā iecerēts, ka par sēklaudzēšanas lauku apskatēm, kuras paredzēts veikt 2020. gadā, sēklaudzētājs iesniegumu Valsts augu aizsardzības dienestā var iesniegt līdz 2020. gada 1. jūnijam. | | **Ņemts vērā.**  Sēklaudzēšanas lauku apskati, lai noteiktu šķirnes identitāti, var veikt tikai konkrētā auga attīstības fāzē. Dienests lauka apskati veic vismaz reizi veģetācijas periodā tādā kultūraugu fenoloģiskās attīstības fāzē, kad vizuāli vislabāk saskatāmas šķirnes morfoloģiskās pazīmes, ir iespējams noteikt šķirnes tīrību un konstatēt ar slimībām inficētos augus. Lai novērtētu sēklaudzēšanas lauku vispārējo stāvokli, to atbilstību prasībām un šķirnes identitāti un tīrību, dienesta inspektors lauku apskata klātienē, uz vietas. Šī prasība ir jānodrošina, jo veģetācijas laiks un fenoloģiskās attīstības fāze, kad vizuāli vislabāk saskatāmas šķirnes morfoloģiskās pazīmes, ir īss, un tajā ir jānovērtē sēklaudzēšanas lauki. Iesniegumu iesniegšanas termiņu sēklaudzētājiem nevar pagarināt ilgāk vasaras sezonā.  Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi" (turpmāk – noteikumi Nr. 120) 22. punktā patlaban noteiktais termiņš ir 1. jūnijs, līdz kuram sēklaudzētājs var iesniegt iesniegumu lauku apskatei. Datums (1. jūnijs) noteikumu Nr. 120 noslēguma jautājumos ir iekļauts, lai sēklaudzētājam būtu nepārprotami skaidrs, ka šogad iesniegumu par lauka apskatēm var iesniegt, tāpat kā līdz šim. Grozāmais 22. punkts paredz, ka 2021. gada lauku apskatēm un turpmāk iesniegums būs jāiesniedz līdz 25. maijam (noteikumu projekta 1.4. apakšpunkts). | 1.45. papildināt noteikumus ar 123. un 124. punktu šādā redakcijā:  “123. Par 2020. gadā paredzētajām sēklaudzēšanas lauku apskatēm sēklaudzētājs iesniegumu Valsts augu aizsardzības dienestā iesniedz līdz 2020. gada 1. jūnijam.  124. Sēklu partijām, kurām līdz 2020. gada 31. maijam izsniegts sēklu sertifikāts un pārskats "Sēklu novērtēšanas rezultāti", sēklu sertifikāts ir derīgs līdz attiecīgās sēklu partijas iztirgošanai, bet pārskats "Sēklu novērtēšanas rezultāti" – no izsniegšanas datuma līdz nākamajai atkārtotajai sēklu kvalitātes pārbaudei.” |
|  | **Tieslietu ministrija** | | | | | |
|  | **20.04.2020.** | | | | | |
| 3. | 1.3.papildināt noteikumus ar 20.1 punktu šādā redakcijā:  “20.1 Sēklaudzēšanas lauki ir praktiski brīvi no kaitīgajiem organismiem, kas samazina sēklu lietderību un kvalitāti.”;  1.51.izteikt 10. un 11. pielikumu šādā redakcijā:  [..]  „11. pielikums Ministru kabineta 2007. gada 13. februāra noteikumiem Nr. 120  [..]  2. Sēklas ir praktiski brīvas no kaitīgajiem organismiem, kas samazina sēklu lietderību un kvalitāti.  [..] ” | | Lūdzam izvērtēt projekta 1.3. un 1.51. apakšpunktā ietvertās norādes “praktiski brīvi”, kas ir tieši pārņemta no Direktīvas (angļu valodā - *practically free*) saturu. Jēdziens “praktiski” var, piemēram, nozīmēt arī “gandrīz” vai “faktiski”, tādējādi aicinām izvērtēt, vai, piemērojot projekta 1.3. un 1.51. apakšpunktā paredzētās normas, jēdziens “praktiski” tiks izprasts viennozīmīgi un skaidri, nepieciešamības gadījumā precizējot projektu vai skaidrojot projekta anotācijā norādes “praktiski brīvi” saturu. | | **Ņemts vērā.** | 1.3. papildināt noteikumus ar 20.1 punktu šādā redakcijā:  “20.1 Sēklaudzēšanas lauki ir praktiski brīvi no tādiem kaitīgajiem organismiem Komisijas 2019. gada 28. novembra Īstenošanas Regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, 2.panta 2.punkta “a” apakšpunkta izpratnē (turpmāk – praktiski brīvi no kaitīgajiem organismiem), kuri samazina sēklu lietderību un kvalitāti.”;  1.49. izteikt 10. un 11. pielikumu šādā redakcijā:  [..]  „11. pielikums Ministru kabineta 2007. gada 13. februāra noteikumiem Nr. 120  [..]  2. Sēklas ir praktiski brīvas no kaitīgajiem organismiem, kas samazina sēklu lietderību un kvalitāti.  [..] ” |
| 4. | 1.8.papildināt noteikumus ar 28.1 un 28.2 punktu šādā redakcijā:  “28.1 Sēklaudzētājs nodrošina:  28.11. dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā;  28.12. darba drošības prasību ievērošanu lauku apskates laikā, pirms tam informējot dienesta inspektoru par sēklaudzēšanas sējumos lietotajiem augu aizsardzības un mēslošanas līdzekļiem un vienojoties par lauku apskates laiku.  28.2 Dienesta inspektors var atteikties no lauka apskates, ja sēklaudzētājs nepilda šo noteikumu 28.1 punktā noteiktās prasības.”  1.19.izteikt VI nodaļu šādā redakcijā:  **“VI. Sēklu iesaiņošana**  [..]  66. Sēklaudzētājs, sēklu sagatavotājs, saiņotājs vai tirgotājs sēklu partiju noliktavā novieto tā, lai jebkurai iesaiņojuma vienībai varētu brīvi piekļūt un noņemt paraugu, ievērojot darba drošības prasības.  66.1 Šo noteikumu 49. punktā minētaisdienesta inspektors var atteikt parauga noņemšanu, ja netiek nodrošinātas šo noteikumu 66. punktā minētās prasības.  [..] ” | | Lūdzam izvērtēt projekta 1.8. apakšpunktā izteiktā 28.12. apakšpunkta un 28.2punkta, kas cita starpā paredz sēklaudzētāja pienākumu nodrošināt darba drošības prasību ievērošanu lauku apskates laikā un dienesta inspektora tiesības atteikties no lauka apskates, ja sēklaudzētājs nepilda minētajā 28.1 punktā paredzētās prasības, atbilstību spēkā esošo noteikumu 1. punktā noteiktajam tvērumam un Sēklu un šķirņu aprites likumā (turpmāk - likums) noteiktajam projekta izdošanas tiesiskajam pamatojumam.  Tāpat lūdzam arī izvērtēt projekta 1.19. apakšpunktā izteiktā 66. un 66.1 punkta nosacījumu atbilstību spēkā esošo noteikumu 1. punktā noteiktajam tvērumam un likumā noteiktajam projekta izdošanas tiesiskajam pamatojumam.  Vienlaikus vēršam uzmanību, ka likuma 5. panta pirmā daļa nosaka, ko drīkst reglamentēt sēklaudzēšanas un sēklu tirdzniecības noteikumi. Tādējādi lūdzam izvērtēt projekta 1.8. un 1.19. apakšpunktā izteikto grozījumu atbilstību arī likuma 5. panta pirmajai daļai.  Projekta anotācijā cita starpā norādīts, ka projekts paredz “noteikt sēklaudzētājam atbildību par darba drošības prasību ievērošanu lauku apskates laikā”. Lūdzam skaidrot, kāda veida tiesiskās sekas ietvertu sēklaudzētāja atbildība.  Vienlaikus norādām, ka sēklaudzētāja pienākuma noteikšana, ievērot darba drošības pasākumus, šķietami neietilpst spēkā esošo noteikumu tvērumā, kas “nosaka labības sēklaudzēšanas un sēklu tirdzniecības kārtību, kā arī institūciju, kas kontrolē labības sēklu ievešanu no valstīm, kuras nav Eiropas Savienības dalībvalstis”.  Noteikumu tvērumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais likumā noteiktais pilnvarojums Ministru kabinetam. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.  Lūdzam izvērtēt, vai projekta 1.8. un 1.19. apakšpunktā paredzētas materiāla rakstura normas un vai tās ietilpst projekta izdošanas tiesiskajā pamatojumā. Vienlaikus norādām, ka materiāla rakstura normas varētu šajā gadījumā tikt pieļaujamas, ja tās neveido jaunas, no pilnvarojošā likuma (piemēram, likuma 5. panta pirmās daļas) būtiski atšķirīgas tiesiskās attiecības. Pretējā gadījumā minētie grozījumi projekta 1.8. un 1.19. apakšpunktā ir svītrojami un izteiktie grozījumi varētu tikt iekļauti likumā.  Lūdzam arī precizēt projekta anotācijas I sadaļas 2. punktā ietverto skaidrojumu par projekta 1.8. un 1.19. apakšpunktu atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” (turpmāk - instrukcija) 14.2. un 14.3. apakšpunktam. | | **Ņemts vērā.**  Sēklu un šķirņu aprites likuma 5. panta pirmās daļas 3. punkts paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. Sēklaudzētājam ir jānodrošina inspektoram piekļuve sēklaudzēšanas laukam, lai inspektors varētu veikt lauku apskati, un jāuzrāda lauks, lai nerastos nevajadzīga nesaprašanās par nepareizā lauka apskati. Lai varētu plānot lauka apskati, dienesta inspektoram ir jāzina, kad sēklaudzēšanas lauks tiek miglots, lai lauku apskate nenotiktu tikko miglotā laukā vai miglošanas laikā, jo tas var radīt kaitējumu inspektora veselībai. Katram augu aizsardzības līdzeklim ir noteikts nogaidīšanas laiks, kad nav ieteicams apmeklēt migloto lauku. Ja inspektors ir vienojies ar sēklaudzētāju par noteiktu sēklaudzēšanas lauka apskates laiku, bet brīdī, kad vajadzētu notikt lauku apskatei, bez iepriekšēja brīdinājuma sēklaudzēšanas lauks tiek apstrādāts ar augu aizsardzības un mēslošanas līdzekļiem, inspektoram ir jābūt tiesībām nedoties lauku apskatē un nekaitēt savai veselībai, ja sēklaudzētājs ir bijis negodprātīgs un sniedzis nepatiesu informāciju par lauku apstrādi. Sēklaudzētājam ir svarīgi, lai tiktu veikta lauku apskate, jo viņš bez tā nevarēs sertificēt izaudzēto sēklu.  Arī sēklu parauga noņemšanas laikā nevar būt situācijas, kad inspektors pakļauj savu veselību vai dzīvību apdraudējumam. Inspektoriem ir jāsaskaras ar nestabili novietotiem sēklu maisiem vairāku metru augstumā un neieinteresētu sēklaudzētāju, kas nenāk pretī, lai novērstu sēklu parauga nepieejamību. | 1.8. papildināt noteikumus ar 28.1 un 28.2 punktu šādā redakcijā:  28.1  Sēklaudzētājs:  28.11. sniedz dienesta inspektoram informāciju par sēklaudzēšanas sējumos lietotajiem augu aizsardzības un mēslošanas līdzekļiem un to lietošanas laiku;  28.1 2. vienojas ar dienesta inspektoru par lauku apskates laiku, ņemot vērā veikto un plānoto sēklaudzēšanas sējumu apstrādi ar augu aizsardzības un mēslošanas līdzekļiem;  28.13.  nodrošina dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā.  28.2 Dienesta inspektors var atteikties no lauka apskates, ja sēklaudzētājs nepilda šo noteikumu 28.1punktā noteiktās prasības.”  1.19. izteikt VI nodaļu šādā redakcijā:  **“VI. Sēklu iesaiņošana**  [..]  66. Sēklaudzētājs, sēklu sagatavotājs, saiņotājs vai tirgotājs sēklu partiju parauga noņemšanai novieto  tā, lai jebkurai iesaiņojuma vienībai var brīvi un droši, neapdraudot dzīvību un veselību, piekļūt  un noņemt paraugu.  66.1 Šo noteikumu 49. punktā minētaisdienesta inspektors var atteikt parauga noņemšanu, ja netiek nodrošinātas šo noteikumu 66. punktā minētās prasības.  [..]” |
| 5. | 1.27.izteikt 86. punktu šādā redakcijā:  “86. Valsts augu aizsardzības dienests reģistrē personu, ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, šo noteikumu [48. punktā](https://likumi.lv/ta/id/153127#p48) minētajā reģistrā.”; | | Lūdzam izvērtēt projekta 1.27. apakšpunktā izteikto grozījumu 86. punktā nepieciešamību un atbilstību likums 1. pantā noteiktajam tvērumam un likuma 4. panta pirmajai daļai. Vēršam uzmanību, ka atbilstoši spēkā esošo noteikumu 1.punktam “noteikumi nosaka labības sēklaudzēšanas un sēklu tirdzniecības kārtību, kā arī institūciju, kas kontrolē labības sēklu ievešanu no valstīm, kuras nav Eiropas Savienības dalībvalstis”.  Tādējādi projektā nav iekļaujami reģistrācijas nosacījumi, kas ir noteikti likuma 4. panta pirmajā daļā. Atbilstoši likuma 4. panta pirmajai daļai “persona iesniedz Valsts augu aizsardzības dienestam iesniegumu reģistrācijai Sēklaudzētāju un sēklu tirgotāju reģistrā, ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu”. Norādām arī, ka Ministru kabineta noteikumos neiekļauj regulējumu, kas dublē likumā noteikto. Tādējādi projekta 1.27. apakšpunkts ir svītrojams. | | **Ņemts vērā.**  Precizēts noteikumu projekta 1.27. apakšpunktā izteiktais noteikumu 86. punkts.  Sēklu un šķirņu aprites likuma 5. panta pirmās daļas 1. punktā noteikts, ko reglamentē sēklaudzēšanas un sēklu tirdzniecības noteikumi, tostarp paredzēts, ka nosaka kārtību, kādā sēklaudzētājus, sēklu sagatavotājus, saiņotājus un tirgotājus reģistrē Sēklaudzētāju un sēklu tirgotāju reģistrā, kā arī kārtību, kādā veic izmaiņas šajā reģistrā, un kārtību, kādā šo reģistrāciju anulē.  Nosakot reģistrācijas kārtību, noteikumu Nr. 120 normas ir sakārtotas loģiskā secībā, sākotnēji 86. punktā norādot uz reģistru, kurā notiek šī reģistrācija, t.i.,  Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā. | 1.27. izteikt 86. punktu šādā redakcijā:  „86. Personu, kas nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, Valsts augu aizsardzības dienests saskaņā ar Sēklu un šķirņu aprites likuma 4. pantā noteikto reģistrē šo noteikumu [48. punktā](https://likumi.lv/ta/id/153127#p48) minētajā reģistrā, kā arī izdara izmaiņas tajā un anulē reģistrāciju.” |
| 6. |  | | Norādām, ka atbilstoši instrukcijas 14.2. un 14.3. apakšpunktam projekta anotācijas I sadaļas 2. punktā norāda pastāvošo tiesisko regulējumu un skaidro tā būtību, kā arī raksturo pastāvošā tiesiskā regulējuma nepilnības. Ja attiecībā uz norādīto problēmu nepastāv tiesiskais regulējums, tad skaidro, kādas sekas rada tiesiskā regulējuma neesība; norāda informāciju par projekta izdošanas mērķi (sasaistot to ar informāciju par esošo situāciju) un aprakstošu informāciju par projekta būtību (necitējot projektā ietvertās normas), raksturo pastāvošā tiesiskā regulējuma nepilnības un skaidro, kā tiesiskā regulējuma izmaiņas risinās norādīto problēmu vai atrisinās to pilnībā.  Tādējādi lūdzam izvērstāk skaidrot projekta anotācijas I sadaļas 2. punktā norādīto skaidrojumu: “Noteikumu projektā precizētas arī prasības, ņemot vērā 2019. gada 7.novembra grozījumus Sēklu un šķirņu aprites likumā un precizētas Ekonomiskās sadarbības un attīstības organizācijas *(OECD)* shēmu noteiktās prasības.” | | **Ņemts vērā.** | Skatīt anotācijas I sadaļas 2. punktu. |
| 7. | 1.29. aizstāt 89.4.2. apakšpunktā vārdus “Uzņēmumu reģistrā” ar vārdu “komercreģistrā”.  1.30. izteikt 89.5. apakšpunktu šādā redakcijā:  “89.5. savā tīmekļa vietnē ievieto informāciju par reģistrētām personām, kas pēdējo divu gadu laikā ir iesniegušas iesniegumu sēklu sertifikācijai norādot nosaukumu un adresi juridiskai personai vai vārdu un uzvārdu fiziskai personai, kā arī sēklaudzētāju kodu, darbības veidu un tālruņa numuru.”  1.31. papildināt 90.3. apakšpunktu aiz vārda “komercreģistra” ar vārdiem “vai persona ir mirusi;”  1.32. papildināt 90. punktu ar 90.4. apakšpunktu šādā redakcijā:  “90.4. ja divu gadu laikā pēc pēdējā iesnieguma saņemšanas dienas persona nav iesniegusi iesniegumu sēklu sertifikācijai.” | | Lūdzam projekta anotācijas I sadaļas 2. punktā skaidrot, kādi grozījumi izteikti projektā, ņemot vērā grozījumus Sēklu un šķirņu aprites likumā. Vienlaikus lūdzam ņemt vērā, ka Ministru kabineta noteikumos neiekļauj regulējumu, kas dublē likumā noteikto.  Lūdzam arī izvērstāk skaidrot projektā izteiktos grozījumus spēkā esošo noteikumu pielikumos, tostarp skaidrot grozījumus termiņos un nosacījumos atkārtotai sēklu pārbaudei. | | **Ņemts vērā.**  Izvērtējot noteikumu Nr. 120 89. un 90.punktu, sagatavota tā jaunā redakcija noteikumu projekta 1.29. un 1.30. apakšpunktā. 89. punkts precizēts tā, lai nedublētu likuma 4. pantā iekļautās tiesību normas par informācijas ievietošanu dienesta tīmekļvietnē par reģistrētajām personām, un 90.punkts precizēts tā, lai nedublētu likuma 4. pantā iekļautās tiesību normas par reģistrēto personu reģistrācijas anulēšanu. | Skatīt anotācijas I sadaļas 2. punktu.  1.29. izteikt 89. punktu šādā redakcijā:  „89. Valsts augu aizsardzības dienests:  89.1. katrai reģistrā reģistrētajai personai piešķir reģistrācijas kodu. Tā pirmās divas zīmes norāda personas adresi (pasta indeksa pirmie divi cipari), pārējās zīmes – reģistrācijas kārtas numuru;  89.2. reģistrā norāda šādu informāciju par reģistrā reģistrēto personu:  89.2.1. reģistrācijas kodu;  89.2.2. juridiskai personai – nosaukumu un uzņēmuma reģistrācijas numuru komercreģistrā, fiziskai personai – vārdu, uzvārdu un personas kodu;  89.2.3. juridiskai personai – juridisko adresi, fiziskai personai – dzīvesvietas adresi;  89.2.4. darbības veidu;  89.2.5. sugu grupu, ar kuru tiek veiktas darbības;  89.2.6. kontaktinformāciju (piemēram, tālruņa numuru, e-pasta adresi);  89.3. ievieto savā tīmekļvietnē Sēklu un šķirņu likuma 4.pantā noteikto informāciju par reģistrētām personām;  1.30. izteikt 90. punktu šādā redakcijā:  „90. Valsts augu aizsardzības dienests pieņem lēmumu par personas reģistrācijas anulēšanu saskaņā ar Sēklu un šķirņu likuma 4.pantu vai attiecīgu lēmumu, ja atkārtoti konstatēta šo noteikumu [VII, VII1,](https://likumi.lv/ta/id/153127#n7.1)[VIII, X](https://likumi.lv/ta/id/153127#n10)vai[XI nodaļā](https://likumi.lv/ta/id/153127#n11) minēto prasību neievērošana un par to ir sagatavots attiecīgs akts;”. |
|  | **Tieslietu ministrija** | | | | | |
|  | **05.05.2020.** | | | | | |
| 8. | 1.3. papildināt noteikumus ar 20.1 punktu šādā redakcijā:  “20.1 Sēklaudzēšanas lauki ir praktiski brīvi no tādiem kaitīgajiem organismiem Komisijas 2019. gada 28. novembra Īstenošanas Regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kuri samazina sēklu lietderību un kvalitāti.”  1.49. izteikt 10. un 11. pielikumu šādā redakcijā:  [..]  „11. pielikums Ministru kabineta 2007. gada 13. februāra noteikumiem Nr. 120  [..]  2. Sēklas ir praktiski brīvas no kaitīgajiem organismiem, kas samazina sēklu lietderību un kvalitāti.  [..] ” | | Aicinām ievērot vienveidīgu projekta 1.3. un 1.49. apakšpunktā minētā jēdziena “praktiski brīvi” vai “brīvi” lietojumu Zemkopības ministrijas virzītos projektos, kuros tiek pārņemtas Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, prasības. | | **Ņemts vērā.**  Zemkopības ministrijas virzītajos projektos, kuros tiek pārņemtas Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, (turpmāk – direktīva 2020/177) prasības, tiek ievēroti attiecīgie direktīvas 2020/177 panti un termina „praktiski brīvs ” vai „brīvs” lietojums. Katrā lauksaimniecības kultūrā (lopbarības augos, labībās, dārzeņos, kartupeļos vai eļļas augos) ir noteikti atšķirīgi Savienībās reglamentēto nekarantīnas organismu pieļaujamie līmeņi. Noteiktie līmeņi ietekmē to, kad izmanto jēdzienu “praktiski brīvs” vai “brīvs”. Jēdziens “praktiski brīvs no kaitīgajiem organismiem” nozīmē to, ka kaitīgo organismu, izņemot Savienības karantīnas organismu vai aizsargājamās zonas karantīnas organismu, klātbūtnes līmenis stādīšanai paredzētajos augos ir tik zems, ka šie augi ir pietiekami kvalitatīvi un izmantojami. | 1.3. papildināt noteikumus ar 20.1 punktu šādā redakcijā:  “20.1 Sēklaudzēšanas lauki ir praktiski brīvi no tādiem kaitīgajiem organismiem Komisijas 2019. gada 28. novembra Īstenošanas Regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kuri samazina sēklu lietderību un kvalitāti.”  1.49. izteikt 10. un 11. pielikumu šādā redakcijā:  [..]  „11. pielikums Ministru kabineta 2007. gada 13. februāra noteikumiem Nr. 120  [..]  2. Sēklas ir praktiski brīvas no kaitīgajiem organismiem, kas samazina sēklu lietderību un kvalitāti.  [..] ” |
| 9. |  | | Lūdzam projekta anotācija I sadaļas 2. punktā iekļaut visu izziņas 4. punktā norādīto skaidrojumu par projekta 1.8. apakšpunktu, tostarp, atsauci uz Sēklu un šķirņu aprites likuma 5. panta pirmās daļas 3. punktu, kas paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. | | **Ņemts vērā.** | Skatīt noteikumu projekta anotācijas I sadaļas 2. punktu. |
| 10. | 1.27. izteikt 86. punktu šādā redakcijā:  “86. Personu, kas nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, Valsts augu aizsardzības dienests saskaņā ar Sēklu un šķirņu aprites likuma 4. pantā noteikto reģistrē šo noteikumu [48. punktā](https://likumi.lv/ta/id/153127#p48) minētajā reģistrā, kā arī izdara izmaiņas tajā un anulē reģistrāciju.” | | Atkārtoti norādām, ka projekta 1.27. apakšpunkts ir svītrojams, jo tas neatbilst Sēklu un šķirņu aprites likuma  (turpmāk - likums) 2. panta 1. punkta "a" apakšpunktā un 17. panta piektajā daļā noteiktajam projekta izdošanas tiesiskajam deleģējumam, kā arī dublē likuma 4. panta pirmajā, trešajā un ceturtajā daļā noteikto. Ministru kabineta noteikumos neietver tādu regulējumu, kas jau ir noteikts likumā. Vēršam arī uzmanību, ka būtiski ir ne  tikai nedublēt projektā likumā noteikto, bet arī vispār neparedzēt (nesašaurināt un nepaplašināt) projektā regulējumu, kas ir jau noteikts likumā. | | **Ņemts vērā.** | 1.27. svītrot 86.punktu;  1.28. izteikt 87. punktu šādā redakcijā:  “87. Lai reģistrētos šo noteikumu 48. punktā  minētajā reģistrā, persona Valsts augu aizsardzības dienestā iesniedz iesniegumu personas iekļaušanai Sēklaudzētāju un sēklu tirgotāju reģistrā (turpmāk - reģistrācijas iesniegums) saskaņā ar šo noteikumu 18.pielikumu un atkarībā no nodarbošanās veida pievieno šādus dokumentus:  87.1. sēklaudzētājs:  87.1.1. sēklaudzēšanai paredzētos lauku plānus, norādot platību (ha);  87.1.2. informāciju par lauku vēstures kārtošanu;  87.2. sēklu maisījumu sagatavotājs – informāciju par sēklu maisījumu sagatavošanas iekārtām, kas nodrošina gatavā sēklu maisījuma viendabīgumu.” |
| Atbildīgā amatpersona | |  | |
|  | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Laura Laizāne

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamenta  Lauksaimniecības resursu nodaļas vecākā referente |
| (amats) |
| Tālr: 67027360 |
| (tālruņa un faksa numurs) |
| laura.laizane@zm.gov.lv |
| (e-pasta adrese) |
|  |